**700-as Klub CBN 5 (Terry Meeuwsen)  
„Hozd Világra a Csodát” 1. rész**

Videó bejátszás:  
1980-ban Heidi Baker és férje Rolland misszionáriusok lettek és megalapították az „Iris Global” Szolgálatot. Együtt szolgáltak a szegények felé Ázsiában és Angliában, majd követve Isten elhívását, Mozambikba mentek 1995-ben.   
***HEIDI****: Volt egy látomásom. Egy olyan látomásom, mely megváltoztatta az életem és soha többé nem leszek már ugyanaz.*Heidi eszméletlen kihívásokkal szembesült, pl. több ezer éhező gyermek táplálásával minden egyes nap. Ugyanakkor Isten jóindulatát is megtapasztalta, és sok csodát látott megtörténni. A „Hozd Világra a Csodát” című könyvében Heidi igaz történeteket oszt meg velünk életéből, mely azt is megmutatja, hogy tud Isten csodát tenni RAJTAD KERESZTÜL!

**TERRY:** Itt van velünk Heidi Baker! Ismét üdvözlünk körünkben, a 700-as Klubban!

***HEIDI****: Köszönöm!*

**TERRY**: Mindig óriási kiváltság számunkra az, amikor itt vagy! Egyszer csak arra ébredtél rá, hogy valami vonz téged Mozambikba. Hogy történt ez?

***HEIDI****: A férjem épp arról mesélt, hogy Mozambikban felrobbantják az összes Vörös Keresztes teherautót. A mi imánk mindig az volt, hogy mi el akarunk menni oda, ahová senki más nem akar menni.*

**TERRY**: Ez egy veszélyes ima…

***HEIDI****: Igen. Már 21 éve ott vagyunk, de abban az időben, teherautókat robbantgattak, így senki nem akart odamenni misszionáriusként, Isten szolgájaként. Mi azt kaptuk a szívünkbe, hogy a világ legszegényebb nemzetébe kell mennünk, Isten már szólt arról, hogy Afrikába küld majd. Így elkezdtünk utánajárni, keresgélni. Időnként érdemes utánakeresni a dolgoknak! Kerestük, hogy hol van a földkerekség legszegényebb helye, és a legszegényebb népe, és ez Mozambik volt.*

**TERRY:** Hű… Első kézből akartál meggyőződni arról, hogy Isten képes csodákat tenni, és meg akartad látni, ahogy Isten igenis megteszi ezeket a csodákat. Elkezdtél azért imádkozni, hogy a vak szemek megnyíljanak. Tudod, az egyik olyan dolog a „Hozd Világra a Csodát” című könyvedben, ami számomra nagyon bátorító (ami mellesleg magyarul is megjelenik), hosszú időn keresztül imádkoztál, mielőtt ténylegesen láttad volna azt megtörténni.

***HEIDI****: Így van.*

**TERRY**: De nem adtad fel, nem hagytad abba!

***HEIDI****: Igen.*

**TERRY**: Beszélj nekem erről.

***HEIDI****: Nos, amikor Isten ad valamiről egy kijelentést, azzal tenned is kell valamit! Ki kell hordanod ahhoz, hogy megszülessen! Ne add fel, ha elsőre nem jött össze! Mozambikban rengeteg vak ember van. Én leállítottam az autómat az utca kellős közepén és kiugrottam, amikor megláttam egy olyan embert, aki nem látott. És mindegy volt, mert úgysem láttak engem… Kiugrottam az autómból, rájuk tettem a kezem, Jézushoz vezettem őket, majd azt mondták: „adj pénzt, mert nem látunk!” Adtam nekik pénzt. EGY ÉVEN keresztül ezt tettem. Meg sem tudnám számolni, hány vak emberért imádkoztam egy teljes éven át. És ez azután volt, hogy kaptam egy óriási impartációt (kenet-átadást), miután Randy Clark imádkozott értem. Isten betört az életembe. Tudtam, hogy a vakok látni fognak, a siketek hallani fognak, a halottak feltámadnak, a leprásak meggyógyulnak, a szegények meghallják a Jó Hírt. Kimentem és imádkoztam, hogy mindez meg is valósuljon, de egy évig semmi nem történt. Majd végül Mozambik központjában, a Safala tartományban tört át. Eljött egy pici kis vak asszonyka, meggörnyedve, egy kisfiú vezette őt oda egy bottal és Jézus MEGTETTE! Megtörtént EGY TELJES ÉV UTÁN! A fehér szemei barnává váltak, ott a szemem láttára! Úgy elterült Isten erejétől, ahogy összeesett, ott feküdt a porban – piszokban.*

**TERRY**: Mindent, amit felsoroltál könyvedben, a saját szemeiddel láttad megtörténni.

***HEIDI****: Igen.*

**TERRY**: Olyan dolgokat is, melyekre az emberek azt mondhatják: „hát, nem tudom, hogy ilyen tényleg megtörténhet –e…” Mint például a halottak feltámasztása. Pásztoraid viszont nem egyszer meglátták ezt megtörténni a gyülekezeteikben.

***HEIDI****: Ó hogyne! Elég sok történt! Például a legutóbbi Missziós Iskolánkban, két diákunk is volt, akiket a mozambiki pásztoraink támasztottak fel, mert halottak voltak.*

**TERRY**: Heidi, miért nem látunk mi többet ezekből? Valahogy úgy tűnik, mintha Isten leginkább a szegények között tenne csodákat… Az olyan embereknél, akik luxusban vagy kényelemben élnek, ami messze áll azoktól az emberektől, akik felé te leginkább szolgálsz. Mi is szeretnénk ilyeneket meglátni, de miért nem történnek meg ezek itt, és miért történnek meg a világ legszegényebb országaiban?

***HEIDI****: Gyakran elhangzik ez a kérdés. Jó kérdés. Azonban, olvashatjuk a Bibliában, hogy „áldottak a szellemi szegények, mert övék Isten Királysága. Áldottak a GYEREKEK, mert övék Isten Királysága.” Ez nyilvánvalóvá teszi, hogy csupán a szíved hozzáállásáról van szó! Lehetsz olyan milliomos, aki egyik palotát építi a másik után, mégis képes vagy meglátni Isten Királyságát, ahogy előretör. De csakis akkor, ha a SZÍVED szegénnyé válik Isten előtt. Érted?*

**TERRY**: Igen.

***HEIDI****: Kell, hogy tudd, hogy szükségben lévő vagy. Szükséged van Istenre!*

**TERRY**: Szoktad azt mondani, hogy le kell alacsonyodnunk.

***HEIDI****: Alacsonyodj le és lassulj le. Tudnod kell, hogy szükséged van Istenre! Ne a saját erőd által válj gazdaggá – és most nem az anyagiakról beszélek! A szíved hozzáállásáról beszélek! Én azt mondom: „nincs hátsó tervem! Muszáj, hogy Isten megjelenjen, máskülönben meghalok! Ha Isten nem mutatkozik meg most azonnal, nekem végem!” Mi így élünk! A jó anyagi körülmények között lévők is élhetnek így! Nem lehetetlen, de talán nagyobb kihívás…*

**TERRY**: Ez arról szól tehát, hogy teljesen add át Istennek az irányítást?

***HEIDI****: Igen!*

**TERRY**: Nagyon tetszett a „Hozd Világra a Csodát” könyvedben, ahogy az elején több részen keresztül Máriát hoztad fel példaként a Bibliából, akiben hajlandóság volt arra, hogy igent mondjon. Sokszor nem is gondolunk erre, amikor Krisztus édesanyjára gondolunk, hogy min kellett keresztül mennie, amikor feladta saját életét és igent mondott Istennek olyan dolgokra, melyek nagyon ellentmondásosak voltak saját kultúrájának.

***HEIDI****: Ez abszolút így van! Rémisztő lehetett, amit tett. Csak gondoljunk bele! Egy tinédzser korú héber szűz lány, aki előtt megjelent egy angyal és azt mondta: „várandós leszel Jézussal, a méhedben fogod kihordani a Krisztust, a világ Megváltóját.” Biztos mondhatta magában: „de hát hogyan…? Hogy fog ez történni..?” Majd meg kellett azzal is küzdenie, hogy mibe fog ez neki kerülni. Mindenébe. Mivel egy ilyen ígéretet nem tudsz sokáig rejtegetni, mert előbb – utóbb kikerekedik az ígéret… Isten ugyanígy helyez ígéreteket mindnyájunkba, de ez a mostani generáció különösen vagy abortálja – elveteti, vagy elvetél. Azt mondják: „Ez túl nehéz, én gyorsan akarok oda eljutni… Akarom, hogy Isten érintsen meg, de azt már nem akarom kihordani szellemi méhemben, amit belém helyezett…”*

**TERRY**: És sokszor azt feltételezzük – mint ahogy te is tehetted volna – ha Isten nem teszi meg MA amit ígért, vagy akkor, amikor azt ÉN akarom, vagy ahogy elvárom Tőle, saját időzítésem szerint, akkor meg sem teszi. Mint például a vakok gyógyítása.

***HEIDI****: Ez így van!*

**TERRY**: Ki kell tartanod addig, amíg világra nem jön!

***HEIDI****: Igen! És hosszabb ideig tartott 9 hónapnál. Több mint egy évet vártam rá, miután megkaptam ezt az erőteljes próféciát arra, hogy ez meg fog történni. Egy év után kezdtem meglátni a „Csoda Világra-jöttét” –a vak szemek megnyílását.*

**TERRY**: Annyira bátorító, hogy ezeket elmondtad, mivel olyan világban élünk, ahol szükségesnek érezzük, hogy mindent mi irányítsunk, és a kezünkben tartsunk. Az, hogy alacsonyodjunk le, lassuljunk le – annyira ellentétes a kultúránkkal, mégis ez a válasz arra, hogyan kapcsolódjunk Istenhez.

***HEIDI****: És tudod, Isten folyójának vize, mindig az alacsony helyekre folyik be. Minél jobban akarod a jelenlétét, annál alacsonyabbra kell ereszkedned, annál jobban le kell lassulnod – el kell csendesedned… Ő pedig akkor betör az életedbe és ez a folyó visz azután tovább, az Ő dicsősége és szeretete – egészen a föld határáig. Önátadás!*

**TERRY**: Ez egy meghívó mindenki számára, hogy mondjanak Istennek igent! Ez nagyon csodálatos. Heidi, nagyon köszönjük, hogy itt voltál velünk. Hallanotok kell még több csodáról, melyek Mozambikban történnek! Készítettünk egy web-exkluzív interjút is Heidival a Facebookon, ami elérhető a Facebook.com/700CLUB (c-vel) és ne felejtsétek el beszerezni legújabb könyvét, melynek címe: „Hozd Világra a Csodát”, mely áldásul lesz! Angolul beszerezheted a CBN.com oldaláról is. Megéri elolvasni!